Astana
Store norske leksikon,Geografi,Verdens geografi,Asia,Kasakhstans geografi
Astana er hovedstaden i Kasakhstan. Byen ligger cirka 200 kilometer nordvest for Karaganda og 1200 kilometer nordvest for landets største by, Almaty. Det offisielle innbyggertallet for 2020 var 1 144 755.
Astana tok over som hovedstad etter Almaty i 1997. Astana het da Akmola, men skiftet navn til Astana (som betyr «hovedstad») året etter. Med forflytningen av landets hovedstad ble også ministerier og ambassader flyttet til Astana, men Almaty er fortsatt landets største by og kulturelle sentrum. I 2019 byttet Astana navn til Nur-Sultan etter Nursultan Nazarbajev, som var landets første president fra 1990 til sin død i 2019. I 2022 skiftet imidlertid byen navn tilbake til Astana.Mange viktige bygninger og gater i Kasakhstan er oppkalt etter Nursultan Nazarbajev. I Astana ligger for eksempel Nazarbajev University og Nursultan Nazarbayev International Airport.Byen er et samferdselsknutepunkt i et viktig korndyrkingsdistrikt, og har mye landbruksindustri.Expo 2017 ble arrangert i byen under temaet «fremtidsenergi». Les mer i Store norske leksikon Kasakhstan Kasakhstans geografi Kasakhstans politiske system Kasakhstans historie Nursultan Nazarbajev